Document ID: /roh_data/filtered/fineweb-2-filterrobots_roh.jsonl.gz/36276

Davos la sperta dal di, Viktoria Rebensburg, vegnan Tamara Tippler da l'Austria sin plazza dus e Federica Brignone sin plazza trais. Mikaela Shiffrin è ensemen cun l'Austriaca Nicole Schmidhofer vegnida quarta.
Tina Weirather dal Principadi da Liechtenstein è crudada ora suenter buns temps intermediars. Cun ina victoria avess ella, victura dal classament general dal super-G las duas davosas stagiuns, anc pudì surpassar Shiffrin.
Meglra Svizra tar il super-G a Soldeu en l'Andorra, è daventada la Grischuna Jasmine Flury. Ella ha manchentà per 18 tschientavels ses emprim plaz sin il podest. Corinne Suter vegn 10avla, Joana Hählen 12avla e Wendy Holdener sa ranghescha sin plazza 15.
RR novitads 12:00